SKUPŠTINA DRUŠTVA

Ur.broj: 03-5742/22

Karlovac, 24.05.2022.

**ZAPISNIK**

sa sjednice Skupštine društva Inkasator d.o.o. Karlovac održane dana 17.05.2022. godine s početkom rada u 16:15 sati u Maloj vijećnici Grada Karlovca, Ivana Banjavčića 9.

**NAZOČNI ČLANOVI:**

Ivana Fočić, zamjenica gradonačelnika Grada Karlovca u svojstvu predsjednice Skupštine Društva, Katarina Malenica direktorica Vodovoda i kanalizacije d.o.o., Vlatko Ivka direktor Čistoće d.o.o., Hrvoje Klobučar direktor Gradske toplane d.o.o.

**OSTALI NAZOČNI:**

Andreja Barberić, direktorica TD Inkasator d.o.o. Karlovac

Sjednicom predsjedava Ivana Fočić i predlaže dnevni red skupštine:

DNEVNI RED

1. Donošenje Odluke o prihvaćanju Izvješća o poslovanju tvrtke Inkasator d.o.o. za 2021. godinu
2. Razno

Nakon predlaganja Dnevnog reda, predsjedavajuća isti daje na eventualnu dopunu i usvajanje. Dopune Dnevnog reda nije bilo te je Dnevni red jednoglasno usvojen.

**TOČKA 1.**

**Donošenje Odluke o prihvaćanju Izvješća o poslovanju tvrtke Inkasator d.o.o. za 2021. godinu.**

Direktorica Društva izvijestila je prisutne članove Skupštine o financijskim i poslovnim rezultatima Društva u 2021. godini. Bitnih promjena u Bilanci nije bilo, bilanca je stabilna. Tijekom 2021. godine nije bilo veće nabave nematerijalne imovine, a radi amortizacije vrijednost materijalne imovine je svake godine manja. Potraživanja koja se odnosi na otplatu stanova u vlasništvu nekadašnjeg Stambenog fonda d.o.o. svake godine su manja. Kratkoročne obveze su znatno manje nego 2020. godine, za 3,2 mil kn jer su zadnji dan u godini raspoređena naplaćena sredstva korisnicima (pružateljima usluga). Račun dobiti i gubitka ima pozitivan rezultat odnosno dobit u visini 54.865,28 kn. Tijekom 2021. godine došlo je do smanjena radnika za 2 te je broj zaposlenik sa 31.12.2021. bio 38. U temeljni kapital ušla je Gradska toplana d.o.o., a krajem godine izabrani su i novi članovi Nadzornog odbora. Direktorica Društva predložila je Skupštini da donese Odluku o usvajanju Izvješća o poslovanju Društva te da ostvarenu dobit rasporedi u zadržanu dobit Društva.

Članovi Skupštine su bez rasprave donijeli jednoglasno odluku kako slijedi:

**ODLUKU**

Prihvaća se Izvješće o poslovanju Društva za 2021. godinu

**Članak 1.**

Prihvaća se Izvješće o poslovanju Društva za 2021. godinu sa sljedećim bitnim elementima:

Ukupni prihodi: 8.525.872,60

Ukupni rashodi: 8.419.067,00

Dobit prije oporezivanja: 106.805,60

Dobit poslije oporezivanja: 54.865,28

**Članak 2.**

Predlaže se Skupštini Društva da se dobitak ostvaren u 2021. godini u iznosu od

54.865,28 kn rasporedi u zadržanu dobit Društva.

**Članak 3.**

Ova odluka stupa na snagu danom donošenja, a objavit će se u Glasniku Grada Karlovca.

**TOČKA 2.**

**Razno**

Obzirom je danas, utorak 17.05.2022. u 9:00 sati započela prijava višestambenih zgrada za sufinanciranje energetske obnove, prisutne članove Skupštine zanimalo je kao su prijave protekle. Direktorica je sve prisutne izvijestila da su prijavili sve zgrade koje su imali spremne, njih 29. Sedam (7) zgrada prijavljivali su predstavnici samostalno, a četiri su u nadležnosti drugih upravitelja. Prema prvim podatcima i listama zaprimljenih zahtjeva 12 zgrada je unutar 236 prijavljenih koje obuhvaćaju predviđenu alokaciju sredstava od 600 mil kn. Sada slijedi evaluacija projektnih prijedloga i bodovanje prema kojemu će biti složena rang lista u roku od 120 dana. Nakon toga imat ćemo informaciju koje su prijavljene zgrade ostvarile sufinanciranje energetske obnove.

Članovi Skupštine izrazili su zadovoljstvo odrađenim poslom i angažmanom radnika Društva te rezultatima prijave na javni poziv za sufinanciranje energetske obnove višestambenih zgrada.

Sjednica Skupštine završila je u 16:40 sati.

Zapisnik: Predsjednik Skupštine

Natalija Korač po punomoćnici zamjenici

gradonačelnika

Ivani Fočić